A "Nautilus" 1942. december 13-án elindult negyedi útjára. December 31-én és január 1-jén 26 felnőttet és három gyereket evakuált Teop-szigetről. Január 9-én a "Nautilus" elsüllyesztette a "Joszinogava Maru" csapatszállító-hajót Bougainville-től keletre, majd január 19-én megrongálta az "Akizuki" rombolót, valamint egy tankert és egy teherhajót. Február 4-én az ausztráliai Brisbane-nél partra tette a 29 kimentett civilt.